Dark Horse (שיר של קייטי פרי)

Dark Horse הוא שיר של הזמרת קייטי פרי מאלבום האולפן הרביעי שלה, Prism.

הוא הופץ ב-17 בספטמבר 2013 בתור סינגל קידומי ראשון מהאלבום. ב-17 בדצמבר 2013, השיר יצא לאור כסינגל שלישי מהאלבום, לאחר "Unconditionally". ביוני 2015 הקליפ לשיר חצה את סף מיליארד הצפיות באתר יוטיוב והפך את קייטי לזמרת הראשונה בעולם שמגיעה לשיא כזה. נכון לספטמבר 2015 הקליפ לשיר ממוקם במקום השביעי באתר.

רקע וכתיבה
השיר נכתב על ידי דר. לוק, מקס מרטין, שרה הדסון, ג'סי ג'יי, וסירקט. השיר הגיע למקום הראשון ב-iTunes של ארצות הברית ושהה שם למשך חודש שלם, למקום הראשון במצעד השירים הדיגיטליים של בילבורד, ולמקום הראשון במצעד הבילבורד הוט 100, שם שהה במשך ארבעה שבועות, כל אלו לפני שחרור הקליפ.
פרי הופיעה עם השיר יחד עם הראפר Juicy J בטקס ה-Grammys 2014, ובטקס ה-Brits Awards 2014 ב-19 בפברואר, יום לפני שחרור הקליפ, ללא הראפר.

וידאו קליפ
בריאיון בטקס ה-Grammys סיפר הראפר Juicy J כי הקליפ הולך להיות "גדול כמו כל הדברים שעשתה". זמן קצר לאחר מכן חשף כי החלו הצילומים לקליפ.
מאוחר יותר אדם המשתתף בקליפ העלה תמונה לחשבון האינסטגרם שלו, ובה היה לבוש בלבוש מצרי עתיק, ובכך חשף את סגנון הקליפ. לאחר מכן, פורסמה באינטרנט גם תמונה מהסט לצילומי הקליפ, בו נראתה פרי במקדש מצרי, מה שאימת את סגנון הקליפ.

ב-13 בפברואר 2014 הועלה לחשבון היוטיוב של הזמרת סרטון טריילר לקליפ, אשר אישר סופית את סגנון הקליפ, בו קייטי היא קלאופטרה מלכת מצרים, אשר נסיכים מגיעים לכבוש את ליבה.

ביום הוצאת הקליפ, 20 בפברואר 2014, פורסמו מספר תמונות גיף בתור טיזרים לקליפ. מאוחר יותר, שוחרר הקליפ.
הקליפ הגיע ל-100 מיליון צפיות תוך פחות מחודש, ב-22 ימים, ובכך הפך לקליפ הנצפה ביותר השני שלה, לקליפ הראשון של אישה שעבר את רף המיליארד צפיות, לסרטון השני הנצפה ביותר באותה שנה והרביעי הכי נצפה באתר.

מיקומי שיא 
השיר זכה להצלחה רבה במצעדים, ונכנס ל"Top 10" ביותר מ-30 מצעדים ברחבי העולם, השיר גם זכה להצלחה רבה בישראל כשנכנס לפליליסט של גלגלצ והגיע למקום השני במצעד השבועי של גלגלצ, וגם הגיע למקום הרביעי במצעד השבועי של "מדיה פורסט".

נתוני מכירות

קישורים חיצוניים 

 אסף נבו, מרהיב: קייטי פרי קלאופטרה בקליפ היפהפה "Dark Horse", באתר מאקו, 23 בפברואר 2014

הערות שוליים 

שירי קייטי פרי
שירי ג'וסי ג'יי
שירים באנגלית
שירים שנכתבו על ידי ג'וסי ג'יי
שירים שנכתבו על ידי ד"ר לוק
שירים שנכתבו על ידי מקס מרטין
שירים שנכתבו על ידי קייטי פרי
שירים שנכתבו על ידי שרה הדסון
שירים שהופקו על ידי ד"ר לוק
שירים שהופקו על ידי מקס מרטין
וידאו קליפים מעוררי מחלוקות
שירים על מכשפות
מחלוקות דתיות במוזיקה
שירים המעורבים במחלוקות הקשורות לפלגיאט
סינגלים שהגיעו למקום הראשון בהונגריה
סינגלים שהגיעו למקום הראשון בפולין
סינגלים שהגיעו למקום הראשון במצעד הבילבורד הוט 100
סינגלים שהגיעו למקום הראשון במצעד קנדה הוט 100
סינגלים שהגיעו למקום הראשון במצעד 40 הסינגלים ההולנדיים
זוכי פרס הווידאו קליפים של MTV לקליפ הטוב ביותר של אישה
שירי פלטינה כפולה בממלכה המאוחדת
שירי יהלום בארצות הברית
שירים זוכי פרס המוזיקה האמריקאית
סינגלים בהוצאת קפיטול רקורדס